जालंधर/नई दिल्ली. शहीद की बेटी गुरमेहर कौर मामले में सियासत जारी है। बुधवार को बीजेपी के एक और मंत्री ने कंट्राेवर्शियल बयान दिया। हरियाणा के खेल मंत्री अनिल विज ने कहा कि जो भी लोग गुरमेहर का समर्थन कर रहे हैं, वे पाकिस्तान समर्थक हैं। उन्हें देश से बाहर फेंक देना चाहिए। वहीं, गुरमेहर के दादा कमलजीत सिंह ने जालंधर के डीसी से मुलाकात कर पोती को धमकी देने वालों को अरेस्ट करने की मांग की। डीसी केके यादव ने कहा कि वह उनकी डिमांड को दिल्ली सरकार के सामने रखेंगे। कमलजीत ने कहा कि गुरमेहर के बयानों को तोड़-मरोड़ दिया। गुरमेहर की पढ़ाई के दौरान कोई अप्रिय घटना न घटे, इसलिए डीसी यादव से सुरक्षा की मांग की है। पुलिस कमिश्नर ने दो महिला कांस्टेबल को गुरमेहर की सुरक्षा में लगा दिया।
समर्थन के लिए थैंक्यू, विरोधियों से नहीं डरती
गुरमेहर कौर अब कंट्रोवर्सी से बच रही हैं। मीडिया से दूरी बनाकर रखी है। हालांकि, जालंधर में एक बार फिर मीडिया से रूबरू हुई, कहा- अब मैं दिल्ली जाकर पढ़ाई करूंगी। उन लोगों का थैंक्यू जिन्होंने साथ दिया। विरोध करने वालों से नहीं डरती हूं। दरअसल, गुरमेहर के घर होने के बारे में जैसे ही मीडिया को जानकारी मिली थी, सभी चैनलों के पत्रकार उनके घर के बाहर थे। गुरमेहर के एक रिश्तेदार आए थे। उनके जरिए वह घर से बाहर आईं।
एसजीपीसी साथ, समर्थन में आप का मार्च
एबीवीपी मानवता विरोधी
एसजीपीसी भी गुरमेहर के समर्थन में उतर आई है। कमेटी प्रधान प्रो. किरपाल सिंह बडूंगर ने गुरमेहर को मिल रही धमकियों की निंदा करते हुए कहा कि एबीवीपी की सोच मानवता विरोधी है। देश में हर धर्म के बाशिंदे की आजादी का अधिकार सुरक्षित रखना चाहिए। लड़कियों की सुरक्षा को लेकर तुरंत कार्रवाई होनी चाहिए।
आप का गुरमेहर के समर्थन में मार्च आज
गुरमेहर कौर के समर्थन में आम आदमी पार्टी 2 मार्च को सुबह 11 बजे जालंधर सिटी में एबीवीपी के खिलाफ मार्च निकालेगी। ये मार्च देश भगत यादगार हाल से शुरू होकर शहर के वििभन्न हिस्सों से गुजरेगा
hin_Deva hin_Deva hin_Deva hne_Deva mag_Deva hin_Deva hin_Deva bho_Deva